ગણેશજીએ ઊંચો કરેલ હાથ ભક્તો ઉપર દયા કરવા તથા રક્ષા કાજે નું નિર્દેશન કરે છે અને ઓમ નું પ્રતિક કાયમ તેની પાસે હોય છે. તેનું એવું નિર્દેશન કરે છે કે સારૂ જગત તેમજ સર્વોમાં હું એક જ છું. તેની સૂંઢ વિવેકનું પ્રતિક છે કે જે આધ્યાત્મિકતાનાં રસ્તે થઇ સફળતા મેળવવા નું સુચવે છે. ગણેશજીનું વિશાલ ઉદર સારી નરસી વસ્તુઓ શાંતિથી પચાવવાનું કહે છે. ગણેશજીના ખભા ઉપર નાગનું પ્રતિક છે કે જે કુંડળીની શક્તિ ઉંચે લઇ જવાનું કહે છે. પ્રેમાળ અને શક્તિશાળી એવા સર્વ સંપન્ન ગણેશજીની વાર્તાઓ રંગીન સાંકેતિક છે કે જેની પ્રતિકૃતિઓનો ઉપયોગ ફક્ત સાચા રસ્તે જવા કરીએ.